孔子过泰山侧,有妇人哭于墓者而哀。夫子式而听之②,使子路问之③,曰:“子之哭也,壹似重有忧者④。”而曰⑤:“然。昔者吾舅死于虎⑥。吾夫又死焉,今吾子又死焉。”夫子曰:“何为不去也⑦?”曰:“无苛政。”夫子曰:“小子识之⑧:苛政猛于虎也⑨!”
【注释】 ①选自《礼记·檀弓下》。 ②夫子:老师,指孔子。式:同轼,车前横木,这里指扶轼而立的意思。 ③子路:孔子的弟子,名仲由,字子路,也称季路。 ④壹:实在,一定。重(chong音虫):有忧,忧伤重重。 ⑤而:就。 ⑥舅:丈夫的父亲。 ⑦去:离开。 ⑧小子:年青人,年长者对晚辈的称呼。识(zhi音志):同“志”,记着。 ⑨苛政:暴虐的政治。